ബൊഹീമിയൻ (ബോഗുറേ)

1890-ൽ ഫ്രഞ്ച് കലാകാരനായിരുന്ന വില്യം-അഡോൾഫ് ബോഗുറേ ചിത്രീകരിച്ച ഒരു എണ്ണച്ചായാചിത്രമാണ് ബൊഹീമിയൻ. ഈ ചിത്രത്തിൽ സീൻ നദിയുടെ തെക്കൻ തീരത്ത് നോത്ര ദാം ദേവാലയത്തിനെതിരെ ഒരു കോൺക്രീറ്റ് ബെഞ്ചിൽ നഗ്നപാദത്തോടുകൂടി മടിയിൽ ഒരു വയലിൻ വച്ച് വിശ്രമിച്ചുകൊണ്ട് ഇരിക്കുന്ന ഒരു യുവതിയെ ചിത്രീകരിച്ചിരിക്കുന്നു. 2004-ൽ ഫണ്ടിനുവേണ്ടി ക്രിസ്റ്റി  ലേലം ചെയ്യുന്നതു വരെ ഈ ചിത്രം മിനെപൊലിസ് ഇൻസ്റ്റിറ്റ്യൂട്ട് ഓഫ് ആർട്ട്സിന്റെ ഉടമസ്ഥതയിലായിരുന്നു. 
 ചിത്രകാരനെക്കുറിച്ച് 
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ യഥാർത്ഥമായ ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്,  സവിശേഷമായി സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.

അവലംബം

വർഗ്ഗം:സ്ത്രീകളുടെ ചിത്രങ്ങൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ